section_heading: Radnja
paragraph_text: Zbunjen, Alex upita Kate kako je znala za otiske jer je kuća bila zapuštena prije njegovog dolaska. Podjednako zbunjena, Kate mu odgovori, i oboje otkriju da je između njih točno dvije godine vremenske razlike. Dopisujući se, prolaze zajedno kroz nekoliko događaja: Alex pronađe knjigu Pod tuđim utjecajem Jane Austen, na željezničkoj stanici na kojoj ju je Kate izgubila, zatim povede Kate u šetnju svojim najdražim mjestima u Chicagu uz pomoć karte koju joj je ostavio u sandučiću; naposljetku se susretnu na zabavi, ali joj on ne spomene njihovu vezu.